CELEX: 32003R2322
Language: sk
Date: 2003-12-17 00:00:00
Title: Nariadenie Rady (ES) č. 2322/2003 zo 17. decembra 2003, ktorým sa ustanovuje odchýlka z nariadenia (ES) č. 1251/1999, pokiaľ ide o povinné úhory v hospodárskom roku 2004/2005

Dôležité právne oznámenie

|

32003R2322

Úradný vestník L 345 , 31/12/2003 S. 0020 - 0020

		Nariadenie Rady (ES) č. 2322/2003zo 17. decembra 2003,ktorým sa ustanovuje odchýlka z nariadenia (ES) č. 1251/1999, pokiaľ ide o povinné úhory v hospodárskom roku 2004/2005RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 36 a 37,so zreteľom na návrh Komisie,so zreteľom na stanovisko Európskeho parlamentu,keďže:(1) Systém podpory pre pestovateľov určitých poľnohospodárskych plodín zavedený nariadením (ES) č. 1251/1999 [1] podmieňuje obdržanie platby na plochu tým, že určité percento svojej ornej pôdy nechajú ležať úhorom.(2) Trh spoločenstva s obilím je v hospodárskom roku 2003/2004 poznačený nízkou výrobou z dôvodu silného sucha v hlavných pestovateľských oblastiach spoločenstva. To by mohlo viesť k podstatnému zníženiu konečných zásob hospodárskeho roka 2003/2004 na spoločnom trhu. Obvyklá úroda roku 2004 by nemohla spôsobiť podstatný nárast skladových zásob. V prípade zlej úrody by bol vnútorný trh vystavený možným nebezpečným rizikám.(3) Na hospodársky rok 2004/2005 by sa preto mala stanoviť nižšia sadzba úhorov ako určuje článok 6 ods. 1 pododsek 2 nariadenia (ES) č. 1251/1999,PRIJALA TOTO NARIADENIE:Článok 1Odchylne od článku 6 ods. 1 pododseku 2 nariadenia (ES) č. 1251/1999 sa základná sadzba povinných úhorov na hospodársky rok 2004/05 stanovuje na 5 %.Článok 21. Toto nariadenie nadobúda účinnosť v deň jeho uverejnenia v Úradnom vestníku Európskej únie.2. Bude sa u platňovať pre povinné úhory v hospodárskom roku 2004/2005.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 17. decembra 2003Za RadupredsedaG. Alemanno[1] Ú. v. ES L 160, 26.6.1999, s. 1. Nariadenie naposledy zmenené a doplnené nariadením (ES) č. 1782/2003 (Ú. v. ES L 270, 21.10.2003, s. 1).--------------------------------------------------